Z A P I S N I K
31. sjednice Vijeća Mjesnog odbora “Nadbiskup Antun Bauer“
održane dana 23. listopada 2023. g. s početkom u 20.00 sati  u prostorijama 
Mjesnog odbora „Nadbiskup Antun Bauer“, Bauerova 21

Nazočni članovi Vijeća Mjesnog odbora: Marina Bauer, Bojana Ivanišević, Zlatan Krajina, Ante Barišić i Goranka Tropčić Zekan. 
Predsjednica Vijeća Mjesnog odbora pozdravlja sve prisutne i konstatira da svi članove/članica Vijeća, te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 30. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 30. sjednice Vijeća Mjesnog odbora.
Predsjednica Vijeća otvara raspravu o Dnevnom redu 31. sjednice Vijeća Mjesnog odbora, te predlaže da se iz predloženog Dnevnog reda izostavi točka 1. radi nedostatka materijala, uz obrazloženje da će ista biti stavljena na Dnevni red sljedeće sjednice, te da se Dnevni red dopuni još jednim  Zahtjevom za korištenje prostora.  Vijeće jednoglasno, bez rasprave, prihvaća predloženo i donosi sljedeći:
                                                                 DNEVNI  RED
1. Nacrt prijedloga Odluke o izradi izmjena i dopuna Prostornog plana Grada Zagreba, mišljenje, daje se               
1. Nacrt prijedloga Odluke o financiranju mjesne samouprave, mišljenje, daje se               
1. Plan potreba za aktivnostima, programima i projektima unapređenja kvalitete života u 2024. godini, donošenje zaključka
1. Zahtjev za korištenje prostora za Gerontološki centar
1. Zahtjev za korištenje prostora za Društvo za sportsku rekreaciju Vigor
1. Od šaranja do stvaranja – nastavak aktivnosti
1. Pješački prijelaz u ulici Antuna Bauera kod kućnog broja 20
1. Pitanja, prijedlozi i razno


Ad 1. Nacrt prijedloga Odluke o izradi izmjena i dopuna Prostornog plana Grada Zagreba, mišljenje, daje se

Članovi Vijeća Mjesnog odbora “Nadbiskup Antun Bauer“ raspravljali su nacrtu prijedloga Odluke o izradi izmjena i dopuna Prostornog plana Grada Zagreba, te jednoglasno dali pozitivno mišljenje o Nacrtu prijedloga Odluke o izradi izmjena i dopuna Prostornog plana Grada Zagreba, o čemu se donosi sljedeći:


Z A K L J U Č A K
o Nacrtu prijedloga Odluke o izradi izmjena i dopuna
Prostornog plana Grada Zagreba

1. Vijeće Mjesnog odbora „Nadbiskup Antun Bauer“ daje pozitivno mišljenje o Nacrtu prijedloga Odluke o izradi izmjena i dopuna Prostornog plana Grada Zagreba.

2. Ovaj se zaključak dostavlja Vijeću Gradske četvrti Donji grad.



Ad. 2. Nacrt prijedloga Odluke o financiranju mjesne samouprave, mišljenje, daje se
Članovi Vijeća Mjesnog odbora “Nadbiskup Antun Bauer“ raspravljali su prijedlogu Odluke o o financiranju mjesne samouprave, te su sa četiri glasa za i jednim protiv dali pozitivno mišljenje o Prijedlogu Odluke o financiranju mjesne samouprave, o čemu se donosi sljedeći:
Z A K L J U Č A K
                  o Nacrtu prijedloga Odluke o financiranju mjesne samouprave

1. Vijeće Mjesnog odbora „Nadbiskup Antun Bauer“ daje pozitivno mišljenje o Nacrtu prijedloga Odluke o financiranju mjesne samouprave.

2. Ovaj se zaključak dostavlja Vijeću Gradske četvrti Donji grad.

Ad. 3. Plan potreba za aktivnostima, programima i projektima unapređenja kvalitete života građana
Članovi Vijeća Mjesnog odbora “Nadbiskup Antun Bauer“ raspravljali su o potrebama i mogućnosti donošenja Plana potreba za aktivnostima, programima i projektima unapređenja kvalitete života građana, te su nakon kraće rasprave jednoglasno donijeli  sljedeći:

Z A K L J U Č A K
o Planu potreba za aktivnostima, programima i projektima unapređenja 
kvalitete života građana

	
1. Vijeće Mjesnog odbora „Nadbiskup Antun Bauer“ donosi Plan potreba za aktivnostima,       programima i projektima unapređenja kvalitete života građana.

2. Vijeće Mjesnog odbora „ Nadbiskup Antun Bauer“ predlaže da iz Proračuna Grada Zagreba  za 2024. osigura iznos od 3.000,00 EUR za provođenje Plana potreba za aktivnostima, programima i projektima unapređenja kvalitete života građana.

3. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad. 4. Zahtjev za korištenje prostora za Gerontološki centar
Predsjednica je upoznala članove Vijeća o molbi i poslanom Zahtjevu za korištenje prostora za potrebe Programa podrške u lokalnoj zajednici – Gerontološki centar „Medveščak“ Doma za starije osobe „Medveščak“. Članovi vijeća su jednoglasno odobrili korištenje o čemu se donosi sljedeći                                              		
Z A K L J U Č A K

1. Gerontološkom centru Medveščak odobrava se povremeno korištenje dvorane u objektu mjesne samouprave, Zagreb, Bauerova 21 u terminu  utorkom i petkom  od 9,00 do 10,00 sati.

2. Prostor iz točke 1. ovog zaključka koristit će Gerontološki centar Medveščak bez naknade.

3. Gerontološki centar Medveščak se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 



Ad. 5. Zahtjev za korištenje prostora Društva za sportsku rekreaciju „Vigor“
Predsjednica je upoznala članove Vijeća o molbi i poslanom Zahtjevu za korištenje prostora za potrebe Programa podrške u lokalnoj zajednici – Društvo za sportsku rekreaciju „Vigor“. Članovi vijeća su jednoglasno odobrili korištenje o čemu se donosi sljedeći
                                              		
Z A K L J U Č A K

1. Društvu za sportsku rekreaciju odobrava se povremeno korištenje dvorane u objektu mjesne samouprave, Zagreb, Bauerova 21 u terminu  utorkom i petkom  od 10,00 do 12,00 sati.

2. Prostor iz točke 1. ovog zaključka koristit će Društvo za sportsku rekreaciju Vigor bez naknade.

3. Društvo za sportsku rekreaciju Vigor se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom.

 
Ad. 6.  Od šaranja do stvaranja - nastavak aktivnost
Članovi Vijeća Mjesnog odbora “Nadbiskup Antun Bauer“ raspravljali su o nastavku aktivnosti, te zaključili da će intenzivirati svoj rad u budućem periodu.

Ad.7	Pješački prijelaz u ulici Antuna Bauera kod kućnog broja 20

Članovi vijeća raspravljali su o vlastitim iskustvima i iskustvima građana na novo iscrtani i novo označeni postojeći pješački prijelaz u ulici Antuna Bauera kod kućnog broja 20, tj. na križanju s ulicom Šandora Brešćenskoga. 
Iako je pješački prijelaz sada bolje označen i time vidljiviji nego ranije, još uvijek postoji  problem prevelike brzine automobila na tom dijelu ulice uz konstantno ne zaustavljanje prije prijelaza i ne propuštanje pješaka. Najgore je što se dogodi da automobil u prvoj voznoj traci stane da propusti pješaka, automobil u drugoj ne staje, te je samo pitanje vremena kada će se dogoditi nesreća. Jedna vijećnica je mišljenja da su dodatni znakovi vidljivi, ali da je sama zebra čak manje vidljiva nego ranije jer je bijela boja na crvenoj podlozi u sumrak teže uočljiva. Rješenje bi možda bilo da se češće obnavlja boja i da se koristi neka intenzivnija bijela boja otpornija na prljanje.
Vijećnici su zaključili da je situacija nešto bolja nego prije dodatnog iscrtavanja i označavanja pješačkog prijelaza, ali se sigurnosna situacije nije bitno promijenila, te taj prijelaz još uvijek predstavlja opasnost. Članovi vijeća zaključili su da je potrebno pronaći odgovarajuće prometno- tehničko rješenje za povećanje sigurnosti pješaka o čemu se donosi sljedeći

Z A K L J U Č A K
O pješačkom prijelazu u ulici Antuna Bauera 20

1. Vijeće Mjesnog odbora „Nadbiskup Antun Bauer“ traži da se pokuša naći novo prometno-tehničko rješenje kojim će se povećati sigurnost pješaka pri korištenju pješačkog prijelaza u ulici Antuna Bauera kod kućnog broja 20.

2. Ovaj se zaključak dostavlja Vijeću Gradske četvrti Donji grad.


Ad. 8.  Pitanja, prijedlozi i razno
Nije bilo pitanja niti prijedloga.


Sjednica je završila u 21.00.
Zapisnik vodila: Goranka Tropčić Zekan


KLASA: 024-08/23-003/2048
URBROJ: 251-13-11-1/005-23-2                                                                                               
Zagreb, 23. listopada 2023.

                                                                
PREDSJEDNICA VIJEĆA
MJESNOG ODBORA
„NADBISKUP ANTUN BAUER“

